Diari Oficial de la Generalitat Valenciana


Sumari del DOGV 6262, del 07-05-2010 (2010/5069)

RESOLUCIÓ de 22 d'abril de 2010, de la directora general d'Empreses Agroalimentàries i Desenvolupament del Medi Rural, per la qual s'autoritza el trasllat de la musclera número 19 Bautista Ramón del port de València a la marcació número 6 del port de Sagunt.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5069


Data del document
:   22-04-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * empresa privada

RESOLUCIÓ de 22 d'abril de 2010, de la directora general d'Empreses Agroalimentàries i Desenvolupament del Medi Rural, per la qual s'autoritza el trasllat de la musclera número 19 Bautista Ramón del port de València a la marcació número 6 del port de Sagunt. [2010/5069]  
Vista la sol·licitud d'autorització, de data 15.02.2010, NRE 3.254, per a traslladar del port de València al port de Sagunt la musclera Bautista Ramón, per haver sigut així disposat per l'autoritat portuària de València, a causa de raons tant d'interés general com d'incompatibilitat entre l'activitat dels vivers amb les obres d'ampliació del moll adossat a l'antic llit del riu Túria.  
Vista l'autorització d'ocupació de mirall d'aigua concedida a Clovamar, SL., per l'autoritat portuària de València amb destinació a la instal·lació de la musclera número 19 anomenada Bautista Ramón al port de Sagunt.  
Vista la proposta d'autorització del director territorial de la Conselleria d'Agricultura, Pesca i Alimentació, a València, de data 23 de febrer de 2010, resolc:   
Autoritzar el trasllat de la musclera número 19 Bautista Ramón del port de València a la marcació número 6 del port de Sagunt, per haver sigut així disposat per l'autoritat portuària de València, a causa de raons tant d'interés general com d'incompatibilitat entre l'activitat dels vivers amb les obres d'ampliació del moll adossat a l'antic llit del riu Túria. El trasllat del viver s'autoritza sense variar les característiques productives autoritzades fins a la data.  
S'han de complir les condicions següents:  
Primer  
Efectuar una relació de cada una de les vendes efectuades, amb indicació de la data i del lloc de venda, l'espècie comercialitzada, els quilograms i el preu.  
Quan els productes es transporten per a la seua venda a un lloc diferent del lloc de cria, els productes han d'anar acompanyats amb un document de transport expedit pel productor on s'especifique la informació anterior.  
La informació indicada en els dos paràgrafs anteriors ha de ser remesa pel titular de l'establiment de producció, en suport informàtic format de fitxer normalitzat, a la Direcció Territorial de la Conselleria d'Agricultura, Pesca i Alimentació, en la primera setmana del mes següent a aquell que es referixen les dades.  
Segon  
Esta autorització tindrà vigència mentre no es produïsca aturada de l'activitat sense causa justificada, segons el parer dels servicis tècnics de la Conselleria d'Agricultura Pesca i Alimentació, o l'extinció de les autoritzacions.  
Tercer  
Este establiment queda afecte a allò que s'establix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i ha de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques com de les que formen part d'este.  
b) El cessament de l'activitat.  
c) Les ajudes públiques concedides a l'establiment indicant la seua finalitat.  
d) Els canvis de domicili o raó social i del número d'identificació social.  
Esta resolució no posa fi a la via administrativa i contra esta es pot interposar recurs alçada davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació d'esta resolució, de conformitat amb allò que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 22 d'abril de 2010.- La directora general d'Empreses Agroalimentàries i Desenvolupament del Medi Rural: Amparo Montoro Blasco.